جیوتی کلش

جیوتی کلش (سنسکرت: ) ہندو دیوی درگا کا ایک علامتی استحضار ہے۔ نوراتری (نو دن جاری رہنے والے اس تہوار جسے درگاہ پوجا کے نام سے بھی پہچانا جاتا ہے) کے تہوار کے دوران دیوی کو منانے کے لیے ان کے مندروں میں بھگت جیوتی کلش کو روشن کرتے ہیں۔ لفظ جیوتی کلش دو سنسکرت الفاظ جیوتی (خدائی روشنی یا نور) اور کلش کا مرکب ہے۔

جیوتی کلش، مٹی کے دِیوں اور گھی سے روش کیے جاتے ہیں اور یہ گھی کی مدد سے جلنے والے دِیے کلش پر رکھے جاتے ہیں اور اس پر مٹی کا ڈھکن رکھ دیا جاتا ہے۔ دِیوں کی آگ (جیوتی) نوراتری کے نو دنوں اور نو راتوں کو مسلسل جلتی رہتی ہے، ہندوؤں کے بقول نوراتری کے دنوں کے دوران میں یہ آگ جلتی رہتی ہے جب تک یہ آگ جلتی ہے ان کی دیوی ماں زمین پر موجود رہتی ہے۔ بڑے مندروں کے آس پاس کئی بڑے ہال ہوتے ہیں جہاں بھگت نو راتوں کے لیے جیوتی کلشوں کو روشن کرتے ہیں، ان کی دیکھ ریکھ رضاکار کرتے ہیں، جو نو راتوں تک دِیوں کو بجھنے نہیں دیتے اور گھی ڈالتے رہتے ہیں۔

کئی لوگ نوراتری کے دوران میں اپنے گھروں میں جیوتی کلش روشن کرتے ہیں۔ جلتے ہوئے جیوتی کلش تہوار کی نویں اور آخری دن پر اٹھا کر جھیل یا نہر وغیرہ میں بہا دیے جاتے ہیں۔

جیوتی کلش روشن کرنے کا عمل راجستھان، اتر پردیش، مدھیہ پردیش اور خاص کر چھتیس گڑھ میں کیا جاتا ہے، جہاں نوراتری کا تہوار اور جیوتی کلش روشن کرنے کی رسم بے حد مقبول ہے۔ یہاں کے مقامی مندروں میں بھگت نو راتوں کے لیے جیوتی کلشوں کو روشن کرتے ہیں ان دِیوں کی دیکھ ریکھ رضاکار کرتے ہیں، جو نو راتوں تک دِیوں کو بجھنے نہیں دیتے اور گھی ڈالتے رہتے ہیں۔ ہندوؤں کا عقیدہ ہے کہ نو راتوں تک دِیے جلتے رہتے ہیں جو اس بات کا ثبوت ہے کہ دیوی ماں ان کے بیچ موجود ہے۔

مزید دیکھیے
گربا
 نوراتری

حوالہ جات

بیرونی روابط
رائے پور میں سو جیوتی کلشوں کی تصویر
مدھیہ پردیش کے ایک مندر میں جیوتی کلشوں کی حسین اور دلکش تصاویر
رتن پور کے مہا مایا مندر میں جیوتی کلش

ہندو عبادت میں استعمال ہونے والی اشیا
ہندو علامات
سمانہ
ہندو عبادت میں آگ
ہندو پیکر نگاری
چھتیس گڑھ کی ثقافت
اتر پردیش میں مذہب
مدھیہ پردیش کی ثقافت
راجستھانی ثقافت